Soliq toʻlovchilarga nol darajali stavkani qoʻllash natijasida hosil boʻlgan qoʻshilgan qiymat soligʻining ortiqcha summasini soliq toʻlovchining bankdagi hisobvaragʻiga qaytarish tartibi toʻgʻrisidagi nizomga oʻzgartirishlar kiritish haqida
(resolution, 2020-11-30)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga va Oʻzbekiston Respublikasi Prezidentining 2019-yil 12-fevraldagi PQ-4186-son “Toʻqimachilik va tikuv-trikotaj sanoatini isloh qilishni yanada chuqurlashtirish va uning eksport salohiyatini kengaytirish chora-tadbirlari toʻgʻrisida”gi qaroriga asosan Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2016-yil 3-martdagi 10, 2016-06-son qarori (roʻyxat raqami 2775, 2016-yil 7-aprel) (Oʻzbekiston Respublikasi qonun hujjatlari toʻplami, 2016-y., 14-son, 135-modda) bilan tasdiqlangan Soliq toʻlovchilarga nol darajali stavkani qoʻllash natijasida hosil boʻlgan qoʻshilgan qiymat soligʻining ortiqcha summasini soliq toʻlovchining bankdagi hisobvaragʻiga qaytarish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 5-banddagi “oʻn besh” degan soʻzlar “7” raqami bilan almashtirilsin. 2. 6-band quyidagi tahrirda bayon etilsin; “6. QQSning ortiqcha summasini soliq toʻlovchining bankdagi hisobvaragʻiga qaytarish toʻgʻrisidagi ariza (bundan buyon matnda ariza deb yuritiladi) mazkur Nizomning 1-ilovasiga muvofiq shaklda Oʻzbekiston Respublikasi Davlat soliq qoʻmitasiga (bundan buyon matnda Davlat soliq qoʻmitasi deb yuritiladi) yozma tarzda bir nusxada yoki soliq toʻlovchining shaxsiy kabineti orqali elektron shaklda yuboriladi. Arizaga mazkur Nizomning 2-ilovasiga muvofiq shaklda toʻldirilgan tovarlarni eksport qilinganligi va valyuta tushganligi toʻgʻrisida maʼlumot ilova qilinadi. Quyidagi hollarda qoʻshimcha ravishda: tovarlar eksportga vositachi (ishonchli vakil) orqali vositachilik (topshiriq) shartnomasi boʻyicha realizatsiya qilinganda — Oʻzbekiston Respublikasi Soliq kodeksining 213-moddasida koʻrsatilgan hujjatlar; yoʻlovchilar, bagajlar, yuklar va pochtani xalqaro yoʻnalishda tashish boʻyicha xizmatlar realizatsiya qilinganda — mazkur Nizomning 3-ilovasiga muvofiq shaklda toʻldirilgan yoʻlovchilar, bagajlar, yuklar va pochtani xalqaro yoʻnalishda tashish boʻyicha yagona xalqaro tashish hujjatlari reyestri; xalqaro toʻlov tizimi orqali toʻlangan holda butunjahon Internet tarmogʻi orqali bitta invoys boʻyicha 5 ming AQSh dollarigacha tovar (xizmat)lar eksport qilinganda – invoys bir nusxada arizaga ilova qilinadi.”. 3. 7, 9, 11, 15 va 18-bandlar oʻz kuchini yoʻqotgan deb topilsin. 4. 8-bandning ikkinchi xatboshisi quyidagi tahrirda bayon etilsin: “Arizada koʻrsatilgan, bankdagi hisobvaraqqa qaytarilishi lozim boʻlgan QQSning ortiqcha summasining asosliligini tasdiqlash uchun soliq toʻlovchi Davlat soliq qoʻmitasiga bir nusxada ushbu Nizomning 4 yoki 5-ilovalariga muvofiq shaklda soliq toʻlovchining bankdagi hisobvaragʻiga qaytarilishi lozim boʻlgan QQSning ortiqcha summasi boʻyicha hisob-kitobni (hisob-kitobni toʻldirish boʻyicha shartli misol ushbu Nizomning 4a va 4b-ilovalarida keltirilgan) taqdim etadi.”. 5. 10-banddagi “DSB” qisqartmasi “Davlat soliq qoʻmitasi” degan soʻzlar bilan almashtirilsin. 6. 13 va 14-bandlar quyidagi tahrirda bayon etilsin: “13. Davlat soliq qoʻmitasi ariza olingan kundan boshlab 6 ish kunidan kechiktirmasdan mazkur Nizomning 7-ilovasiga muvofiq shaklda QQSning ortiqcha summasini qaytarish toʻgʻrisidagi xulosani (bundan buyon matnda xulosa deb yuritiladi) rasmiylashtiradi. Davlat soliq qoʻmitasi raisi oʻrinbosari tomonidan tasdiqlangan xulosaning asl nusxasi yoki elektron shakli Moliya vazirligi Gʻaznachiligiga (bundan buyon matnda Gʻaznachilik deb yuritiladi) Yagona gʻazna hisobvaragʻidan (bundan buyon matnda YAGʻH deb yuritiladi) soliq toʻlovchining bank xisobvaragʻiga toʻlovni amalga oshirish uchun yuboriladi. Gʻaznachilik xulosani olgan kundan soʻng bir ish kunidan kechiktirmasdan YAGʻHdan soliq toʻlovchining bank hisobvaragʻiga QQSning ortiqcha summasi toʻlovini amalga oshiradi. 14. Davlat soliq qoʻmitasi tomonidan xulosa va unga ilova qilinadigan hujjatlarning taqdim etilishi feldyegerlik xizmatlari boʻlinmalari yoki Gʻaznachilik va Davlat soliq qoʻmitasi oʻrtasidagi elektron axborot almashinuvi orqali amalga oshiriladi.”. 7. 16-bandda: birinchi xatboshidagi “Davlat soliq xizmati organlari va Moliya vazirligi” degan soʻzlar “Davlat soliq qoʻmitasi” degan soʻzlar bilan almashtirilsin; ikkinchi xatboshidagi “DSBga” qisqartmasi “Davlat soliq qoʻmitasiga” degan soʻzlar bilan almashtirilsin; toʻrtinchi xatboshidagi “6 — 8-bandlarida koʻrsatilgan talablar buzilgan holda rasmiylashtirilib taqdim qilinganda” degan soʻzlar “6 va 8-bandlarida koʻrsatilgan talablar buzilgan holda rasmiylashtirilib taqdim qilinganda yoxud taqdim etilgan hisob-kitoblar Tashqi savdo operatsiyalarining yagona elektron axborot tizimidagi maʼlumotlar bilan muvofiq boʻlmaganda, bundan mazkur tizimga maʼlumotlarni kiritmasdan tovar (xizmat)larni eksport qilish hollari mustasno” degan soʻzlar bilan almashtirilsin. 8. 19-bandning ikkinchi xatboshisidagi “tegishli davlat soliq xizmati organida va (yoki) Moliya vazirligida” degan soʻzlar “Davlat soliq qoʻmitasida” degan soʻzlar bilan almashtirilsin. 9. 20-bandda: birinchi xatboshidan “Tarmoq boshqarmasini, shuningdek gʻaznachilik va” degan soʻzlar chiqarib tashlansin; ikkinchi xatboshi chiqarib tashlansin. 10. 22-bandda: birinchi xatboshi quyidagi tahrirda bayon etilsin: “22. Davlat soliq qoʻmitasi soliq toʻlovchilarni qaytarilishi lozim boʻlgan QQSning ortiqcha summasini toʻgʻri hisoblanganligi masalasi yuzasidan soliq nazoratini qonun hujjatlariga muvofiq amalga oshiradi.”; uchinchi xatboshidan “Moliya vazirligi va” degan soʻzlar chiqarib tashlansin. 11. 25-band quyidagi tahrirda bayon etilsin: “25. Xulosada koʻrsatilgan mablagʻlarni oʻz vaqtida oʻtkazilishi, shuningdek hujjatlar toʻplamini oʻz vaqtida rasmiylashtirilishi uchun javobgarlik Davlat soliq qoʻmitasining tegishli mansabdor shaxslari zimmasiga yuklanadi.”. 12. 1, 2 va 7-ilovalar mazkur oʻzgartirishlarning 1, 2 va 3-ilovalariga muvofiq tahrirda bayon etilsin. 13. 3-ilovadan “M.Oʻ. (muhr mavjud boʻlgan taqdirda)” degan soʻzlar chiqarib tashlansin. 14. 4-ilovada: “DSB” qisqartmasi “Davlat soliq qoʻmitasi” degan soʻzlar bilan almashtirilsin; “M.Oʻ. (muhr mavjud boʻlgan taqdirda)” degan soʻzlar chiqarib tashlansin; “Davlat soliq xizmati organi” degan soʻzlar “Davlat soliq qoʻmitasi” degan soʻzlar bilan almashtirilsin. 15. Soliq toʻlovchining bankdagi hisobvaragʻiga qaytariladigan QQS ortiqcha summasining hisob-kitobiga ilovadan “M.Oʻ. (muhr mavjud boʻlgan taqdirda)” degan soʻzlar chiqarib tashlansin. 16. 4a-ilovada: “DSB” qisqartmasi “Davlat soliq qoʻmitasi” degan soʻzlar bilan almashtirilsin; “M.Oʻ. (muhr mavjud boʻlgan taqdirda)” degan soʻzlar chiqarib tashlansin; “Davlat soliq xizmati organi” degan soʻzlar “Davlat soliq qoʻmitasi” degan soʻzlar bilan almashtirilsin. 17. 4b-ilovada: “DSB” qisqartmasi “Davlat soliq qoʻmitasi” degan soʻzlar bilan almashtirilsin; “M.Oʻ. (muhr mavjud boʻlgan taqdirda)” degan soʻzlar chiqarib tashlansin; “Davlat soliq xizmati organi” degan soʻzlar “Davlat soliq qoʻmitasi” degan soʻzlar bilan almashtirilsin. 18. 5-ilovada: “DSB” qisqartmasi “Davlat soliq qoʻmitasi” degan soʻzlar bilan almashtirilsin; “M.Oʻ. (muhr mavjud boʻlgan taqdirda)” degan soʻzlar chiqarib tashlansin; “Davlat soliq xizmati organi” degan soʻzlar “Davlat soliq qoʻmitasi” degan soʻzlar bilan almashtirilsin. 19. 6-ilova oʻz kuchini yoʻqotgan deb topilsin. ____________________ ___________________ __________________________ STIR korxona nomi hujjat taqdim etilayotgan davr T/r Chet el hamkori nomi Vositachi nomi Shartnoma raqami, sanasi va summasi Davr boshiga qoldiq Joʻnatilgan tovarlar Valyuta tushumi Chet el hamkorga qaytarilgan mablagʻ Boshqa holatlar (korxona foydasiga olingan va x.k) Davr oxiriga qoldiq Izox debet kredit Bojxona yuk deklaratsiyasi sana chet valyutasidagi summa Valyuta kursi Milliy valyutadagi summa bank komissiya summasi sana chet el valyutasidagi summa sana chet el valyutasidagi summa debet kredit BYD raqami (blank raqami) sana BYDning roʻyxat raqami tashqi savdo kontraktining (shartnomasining, kelishuvining) Tashqi savdo operatsiyalari yagona elektron axborot tizimidagi identifikatsiya raqami valyuta turi chet el valyutasidagi summa valyuta kursi milliy valyutada 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 ”.